CELEX: E2015P0004
Language: el
Date: 2015-01-28 00:00:00
Title: Προσφυγή που ασκήθηκε στις 28 Ιανουαρίου 2015 από την Ισλανδική Ένωση Χρηματοπιστωτικών Υπηρεσιών κατά της Εποπτεύουσας Αρχής της ΕΖΕΣ (Υπόθεση E-4/15)

30.4.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 143/9
            
         Προσφυγή που ασκήθηκε στις 28 Ιανουαρίου 2015 από την Ισλανδική Ένωση Χρηματοπιστωτικών Υπηρεσιών κατά της Εποπτεύουσας Αρχής της ΕΖΕΣ
   (Υπόθεση E-4/15)
   (2015/C 143/10)
   Στις 28 Ιανουαρίου 2015 ασκήθηκε κατά της Εποπτεύουσας Αρχής της ΕΖΕΣ προσφυγή ενώπιον του Δικαστηρίου της ΕΖΕΣ από την Ισλανδική Ένωση Χρηματοπιστωτικών Υπηρεσιών, εκπροσωπούμενης από τους Hans-Jörg Niemeyer και Christian Kovács, δικηγόρους, Hengeler Mueller, Square de Meeûs 40, 1000 Βρυξέλλες, Βέλγιο.
   O προσφεύγων φορέας ζητεί από το Δικαστήριο ΕΖΕΣ:
   
               1.
            
            
               να ακυρώσει την απόφαση της Εποπτεύουσας Αρχής της ΕΖΕΣ 298/14/COL της 16ης Ιουλίου 2014 (ΕΕ C 400 της 13.11.2014, σ. 13) για την αρχειοθέτηση της υπόθεσης σχετικά με υφιστάμενη χορήγηση ενίσχυσης στο Ισλανδικό Ταμείο Στεγαστικής Χρηματοδότησης (Íbúðalánasjóður), και
            
         
               2.
            
            
               να διατάξει την Εποπτεύουσα Αρχή της ΕΖΕΣ να καταβάλει τα δικαστικά έξοδα.
            
         
      Νομικά και πραγματικά περιστατικά και νομική θεμελίωση:
   
   
               —
            
            
               Ο προσφεύγων φορέας, η Ισλανδική Ένωση Χρηματοπιστωτικών Υπηρεσιών («SFF»), είναι ένωση που εκπροσωπεί όλες τις καταχωρισμένες χρηματοπιστωτικές επιχειρήσεις της Ισλανδίας, συμπεριλαμβανομένων των τραπεζών γενικών εργασιών, των επενδυτικών τραπεζών και των ταμιευτηρίων, καθώς και των ασφαλιστικών εταιρειών, των εταιρειών χρηματοδοτικών μισθώσεων, των εισηγμένων εταιρειών και των εταιρειών πιστωτικών καρτών. Στόχος της είναι να προαγάγει ένα ανταγωνιστικό περιβάλλον δραστηριοποίησης των χρηματοπιστωτικών εταιρειών στην Ισλανδία και να προωθήσει τα συμφέροντά τους σε διεθνές επίπεδο.
            
         
               —
            
            
               Η υπόθεση αφορά προσφυγή για ακύρωση απόφασης της Εποπτεύουσας Αρχής της ΕΖΕΣ για την αρχειοθέτηση υπόθεσης που αφορά υφιστάμενη χορήγηση ενίσχυσης στο Ισλανδικό Ταμείο Στεγαστικής Χρηματοδότησης (εν προκειμένω «ΤΣΧ»).
            
         Ο προσφεύγων φορέας υποστηρίζει ότι η Εποπτεύουσα Αρχή της ΕΖΕΣ:
   
               —
            
            
               κακώς δέχθηκε ότι η στήριξη που χορηγήθηκε στο ΤΣΧ συνιστά υφιστάμενη ενίσχυση, ενώ στην πραγματικότητα πρόκειται για νέα ενίσχυση·
            
         
               —
            
            
               δεν τεκμηρίωσε επαρκώς τα συμπεράσματα που συνήγαγε με την απόφαση και έτσι παραβίασε το άρθρο 16 της συμφωνίας μεταξύ των κρατών της ΕΖΕΣ για τη σύσταση Εποπτεύουσας Αρχής και Δικαστηρίου·
            
         
               —
            
            
               ερμήνευσε κατά τρόπο προδήλως εσφαλμένο το άρθρο 59 παράγραφος 2 του ΕΟΧ.